1.

A háztartási mosógép termékismertető adatlapján az információkat a következő sorrendben kell feltüntetni, és azoknak szerepelniük kell a termékismertető füzetben vagy a termékhez mellékelt más szakirodalomban: a) beszállító neve vagy védjegye; b) a beszállító által megadott típusazonosító, vagyis az az (általában alfanumerikus) kód, amely alapján az ugyanazon védjegy vagy beszállítónév alatt forgalmazott különböző készüléktípusok megkülönböztethetők; c) előírt kapacitás a pamut kg-jában kifejezve a teljes töltetű normál 60 °C-os pamutprogram vagy a teljes töltetű 40 °C-os pamutprogram esetében, amelyik alacsonyabb; d) energiahatékonysági osztály a VI. melléklet 1. pontjának megfelelően; e) ha a háztartási mosógép a 66/2010/EK rendelet alapján megkapta „az Európai Unió ökocímkéjét”, ezt az információt fel lehet tüntetni; f) súlyozott éves energiafogyasztás (AEC ) kWh/év-ben a legközelebbi egész számra kerekítve, a következők szerint megadva: „»X« kWh/év energiafogyasztás, amely 60 °C-os és 40 °C-os pamutprogram esetében teljes és részleges töltet mellett 220 normál mosási cikluson és az alacsony villamosenergia-fogyasztású üzemmódokon alapul. A tényleges energiafogyasztás a készülék üzemeltetési módjától függ.” g) a normál 60 °C-os pamutprogram teljes és részleges töltet melletti és a 40 °C-os normál pamutprogram részleges töltet melletti energiafogyasztása (Et,60 , Et,60½ , Et,40½ ); h) súlyozott energiafogyasztás kikapcsolt üzemmódban és bekapcsolva hagyott üzemmódban; i) súlyozott éves vízfogyasztás (AW C) liter/év-ben a legközelebbi egész számra kerekítve, a következők szerint megadva: „»X« liter/év vízfogyasztás, amely 60 °C-os és 40 °C-os pamutprogram esetében teljes és részleges töltet mellett 220 normál mosási cikluson alapul. A tényleges vízfogyasztás a készülék üzemeltetési módjától függ.” j) a VI. melléklet 2. pontjának megfelelően meghatározott centrifugálási hatékonysági osztály, amelynek kifejezési módja „»X« centrifugálási hatékonysági osztály a G-től (legkevésbé hatékony) A-ig (leghatékonyabb) terjedő skálán”; ez más módon is kifejezhető, amennyiben egyértelmű, hogy a skála G-től (legkevésbé hatékony) A-ig (leghatékonyabb) terjed; k) normál 60 °C-os pamutprogram esetén teljes töltet mellett vagy normál 40 °C-os pamutprogram esetén részleges töltet mellett elért legnagyobb centrifugálási sebesség attól függően, melyik az alacsonyabb, valamint normál 60 °C-os pamutprogram esetén teljes töltet mellett vagy normál 40 °C-os pamutprogram esetén részleges töltet mellett elért maradék nedvességtartalom attól függően, melyik a nagyobb; l) annak jelölése, hogy a „normál 60 °C-os pamutprogram” és a „normál 40 °C-os pamutprogram” az a normál mosási program, amelyre a címkén és az adatlapon található tájékoztatás vonatkozik, hogy e programok alkalmasak az átlagosan szennyezett pamut ruhanemű mosására, illetve hogy az energia- és vízfogyasztás szempontjából együtt ezek a leghatékonyabb programok; m) programidő a teljes és részleges töltetű „normál 60 °C-os pamutprogramon” és a részleges töltetű „normál 40 °C-os pamutprogramon” percben kifejezve és percre kerekítve; n) a bekapcsolva hagyott üzemmód időtartama (Tl ), ha a háztartási mosógép rendelkezik villamosenergia-gazdálkodási rendszerrel; o) levegőben terjedő akusztikus zajkibocsátás 1 pW hangteljesítményre vonatkoztatott dB(A)-ben kifejezve és a legközelebbi egész számra kerekítve normál 60 °C-os pamutprogram mosási és centrifugálási fázisa esetében teljes töltet mellett; p) ha a háztartási mosógép beépíthető, ezt fel kell tüntetni.